**Zápisnica z Rady Učenej spoločnosti Slovenska z dňa 8.11.2021**

**Prítomní 15.10.2021:** akademici M. Bátorová, D. Ježová, F. Gömöry, O. Križanová, J. Koppel, J. Noga

**Prizvaná:** asistentka UčSS A. Šišková

**Program:**

1. Príprava volieb do UčSS
2. Rôzne

Ad1. Akademik Gömöry v úvode schôdze skonštatoval, že na 15 riadnych kandidátov a 1 emeritného kandidáta je dostatočné množstvo posudkov a teda je možné uskutočniť voľby. Termín Valného zhromaždenia UčSS, na ktorom sa majú uskutočniť voľby bol určený na 24.11.2021 o 14.30 hod, pričom voľby sa budú konať distančnou formou. Zoznam a hodnotenie kandidátov je zverejnené na intranete stránky UčSS. Na Rade sa dohodla nasledovná organizácia volieb:

1. Mandátová komisia – predsedom bude akademik Koppel, ktorý si zvolí dvoch ďalších členov komisie
2. Vedenie schôdze – akademik Gömöry (prezentáciu k predstavovaní kandidátov pripraví akademička Križanová). Každého kandidáta stručne (cca 2 min) predstaví jeden z navrhovateľov, celková diskusia vrátane predstavovania kandidáta by nemala trvať dlhšie ako 5 min. Akademik Gömöry osloví navrhovateľov, či sa valného zhromaždenia zúčastnia.
3. Príprava volieb elektronicky - akademik Noga, ktorý bude predsedom volebnej komisie a vyberie ďalších dvoch členov UšSS za členov volebnej komisie. Dohodlo sa, že čas určený na hlasovanie bude 20 min.
4. Zapisovateľkou bude akademička Križanová, overovateľkami budú akademičky Bátorová a Ježová.

Ad2. Pri diskusii o programe valného zhromaždenia boli navrhnuté ešte nasledujúce body:

1. Predĺženie mandátu Rady UčSS do konca februára 2022, kedy by sa malo konať ďalšie valné zhromaždenie
2. Odhlasovanie zmeny Štatútu, že za emeritného člena bude bude považovaný ten člen, ktorý v predchádzajúcom roku dovŕšil vek 70 rokov (nebude sa brať do úvahy dátum narodenia)
3. Diskusia k potenciálnemu zorganizovaniu výročnej večere začiatkom roku 2020

 Rada UčSS tiež diskutovala o príprave diplomov pre novozvolených akademikov. Poverila asistentku UčSS predbežne zistiť náklady na vyhotovenie diplomov a ich zarámovanie. Akademik Noga prisľúbil, že dodá vzor diplomov z minulých rokov.

Zapísala: akademička Križanová

Overil: akademik Gömöry